Custer of the West
Custer of the West () je američko-britansko-francusko-španski vestern film snimljen 1967. godine u režiji Roberta Siodmaka. Naslovni protagonist, čiji lik tumači Robert Shaw, je znameniti američki konjički zapovjednik George Armstrong Custer. Radnja prikazuje kako nakon službe u američkom građanskom ratu dobija premještaj u Dakotama gdje njegovi napori da zavede i očuva mir između Indijanaca i bijelih doseljenika doživljavaju neuspjeh, koji će kulminirati u znamenitoj bitci kod Little Big Horna. Custer, u kome je Shawova supruga Mary Ure tumačila Custerovu suprugu Libby, je predstavljao jedan od ambicioznijih projekata svog doba i u njemu je korištena widescreen tehnika Cinerama; to se, između ostalog, odrazilo i na nekoliko akcionih scena čija je glavna svrha bila prikazati atraktivnost formata, a koji, zapravo, nisu imali previše veze sa radnjom. Custer je napravljen u vrijeme kada su se u SAD počeli preispitivati brojni mitovi vezanih uz historiju SAD i Divlji Zapad; zbog toga Custer u filmu, za razliku od tematski sličnog i jednako ambicioznog They Died with Their Boots On iz 1941. godine, nije prikazan kao romantični heroj nego kao bezosjećajni profesionalni vojnik, a također se prikazuje i kako su njegovi ljudi ubijali indijanske žene i djecu u masakru na Washiti. Usprkos svega toga, film je imao porazne kritike, pri čemu se najviše spominjala nespretna Sidomakova režija i loš scenarij, a historičari su imali brojne zamjerke na historijske nepreciznosti. Sa druge strane, muzička tema Bernarda Segalla je postala jedna od najprepoznatljivijih u historiji vestern-žanra.

Uloge 

 Robert Shaw ... General George Armstrong Custer
 Mary Ure ... Elizabeth Custer
 Ty Hardin ... Major Marcus Reno
 Jeffrey Hunter ... Kapetan Frederick Benteen
 Lawrence Tierney ... General Philip Sheridan
 Marc Lawrence ... kopač zlata
 Kieron Moore ... Poglavica Sitting Bull
 Charles Stalmaker ... Por. Howells
 Robert Hall ... Nar. Buckley
 Robert Ryan ... Nar. Mulligan

Izvori

Vanjske veze 
 

Britanski filmovi
Američki filmovi
Francuski filmovi
Španski filmovi
Vestern-filmovi
Biografski filmovi
Historijski filmovi
Ratni filmovi
Authority control 2